Franjo Bučar

**dr. Franjo Bučar** (Zagreb, 25. studenog 1866. - Zagreb, 26. prosinca 1946.), hrvatski književnik, književni povjesničar i športski djelatnik.

## Biografija
Školovao se u Zagrebu, Beču i Stockholmu, gdje je proučavao gimnastički sustav Švedske. Filozofski fakultet, smjer povijest i zemljopis završio je u Zagrebu, a povijesne znanosti doktorirao je u Grazu 1897. godine.

Kao povjesničar književnosti, bavio se istraživanjem protestantske književnosti u Hrvata, a pisao je i o skandinavskim književnostima. Bio je istaknuti športski pisac te je napisao više priručnika za mnoge vrste športova.

Bio je popularizator i pokretač uvođenja mnogih športskih disciplina u Hrvatskoj, primjerice gimnastike, skijanja, hokeja na ledu i drugih športova. Godine 1895. preveo je te uvodom i uputom popratio djelo švedskog autora C. H. Liedbecka *Gimnastika za pučke škole*. U svom djelu **'Igre za društva i škole'' iz [[1925.]] godine u Zagrebu objavljuje prva [[odbojka]]ška pravila. Godine [[1936.]] je objavio djelo [[Eugen Kvaternik|Eugena Kvaternika]] ''Promemorija princu Jeromeu Napoleonu. Preveo i predgovor napisao Franjo Bučar''.

Sudjelovao je u osnivanju brojnih klubova i strukovnih saveza, a odigrao je i istaknutu ulogu u sokolskoj organizaciji. Ostavio je opsežnu korespodenciju sa značajnim ličnostima europske kulture i športa. Sakupio je biblioteku od nekoliko tisuća svezaka. Nagrađen je brojnim domaćim i stranim priznanjima. Godine [[1909]]. izabran je za prvog predsjednika [[Hrvatski športski savez|Hrvatskog športskog saveza]]. Može se reći da je Franjo Bučar donio sve športove u Hrvatsku koji su za njegova života postojali. Osnivač je i prvi predsjednik Jugoslavenskog olimpijskog odbora (1919-1927), koji u početku djeluje u Zagrebu. Član je [[Međunarodni olimpijski odbor|Međunarodnog olimpijskog odbora]] od [[1920]]. do [[1946]]. godine.

Po njemu je nazvana **Državna nagrada za šport "Franjo Bučar"*' i to je najviša nagrada koju Hrvatska država dodjeljuje za izuzetna dostignuća u području razvitka športa kao i postignuća u svezi s trajnim razvitkom športa. Dodjeljuje se od [[1991]]. godine.

Najveće postignuće dr. Franje Bučara u športovima kojim se bavio (a nastupao je u športskoj gimnastici, [[umjetničko klizanje|klizanju]], skijanju i [[mačevanje|mačevanju]]) je bilo drugo mjesto u "strmoj vožnji" na skijaškom natjecanju u [[Prag]]u [[1896]]. godine

Bučarovi učenici su također ostavili traga u širenju športske kulture. Njegov učenik [[Ljudevit Filipec]], učitelj gimnastike, utemeljio je [[Hrvatski sokol]] u Varaždinu 1902. godine te [[Sokolica|Sokolicu]], prvu žensku gimnastičku skupinu u Hrvatskoj 1906. godine, a bio je pionirom nogometne igre u Varaždinu.

==Djela==
* *Gimnastika i igre u pučkoj školi*, Zagreb, (1909.) (suautor Viktor Rudolf)
* *Povijest hrvatske protestanske književnosti za reformacije*, Zagreb, (1910.)
* *Vježbe u tlu*, (priredio prema 2. njemačkom izdanju Oskara Joryja te dodao *Igre u prirodi*), Zagreb, (1917.) 
* *Igre za društva i škole, Zagreb, (1925.)
* *Povijest Hrvatskog Sokola - Matice u Zagrebu: 1874.-1885.*, Zagreb, (1925.)
* *Bibliografija hrvatske protestantske književnosti za reformacije. Sakupio Franjo Bučar, nadopunio i sredio [[Franjo Fancev]]*, Zagreb, (1938.) 
* *O hrvatskoj protestantskoj tiskari u Njemačkoj u XVI. stoljeću*, Zagreb, (1943.)

## Reference

## Vanjske veze
* Državna nagrada športa Franjo Bučar